Minn informazzjoni li għandu dan is-sit, Andrew Cohen mistenni li jirritorna għal logħob għal Gzira fi tmiem il-ġimgħa wara li kellu s-sospenzjoni tiegħu imnaqqsa minn tliet logħbiet għal logħba waħda. Cohen kien tkeċċa fl-ewwel minuti tal-logħba bejn Gżira u Senglea għal fawl ta' ritaljazzjoni. Sorsi viċin One Sport ikkonfermaw li wara li ntużat l-evidenza tal-filmati, ġie deċiż li Cohen jiġi sospiż logħba u mhux tlieta kif kien oriġinarjament. B'hekk il-veteran tal-maroons ser ikun għad-dispożizzjoni tal-kowċ Darren Abdilla għal logħba ta' tmiem il-ġimgħa kontra Pieta Hotspurs.